ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660010031

ขอให้ตรวจสอบความสะอาด และคุณภาพของอาหารที่ไม่เหมาะสมกับราคา บริเวณร้านอาหาร ชื่อ...ภายในห้างเดอะซีซั่น ชั้น 2  เขตพญาไท  จุดสังเกต ห้างฯ ตั้งอยู่ตรงถนนพหลโยธินซอย 1 เนื่องจากผู้ร้องแจ้งว่า ได้เข้าไปใช้บริการ รับประทานอาหารที่ร้านฯดังกล่าว โดยผู้ร้องได้สั่งอาหารจำพวกกับแกล้ม และเครื่องดื่มแอลกอฮอล์ ซึ่งอาหารแต่ละอย่างราคาจะแตกต่างกัน อยู่ที่ประมาณ 100 - 300 บาท(หนึ่งร้อยบาทถึงสามร้อยบาทถ้วน) ขึ้นอยู่แต่ละเมนูที่ใช้วัตถุดิบ ซึ่งในใบรายการสั่งอาหารมีการระบุราคาอย่างชัดเจน แต่พบว่าเมนูอาหารบางอย่างราคาแพงเกินไป ไม่เหมาะสมกับคุณภาพอาหาร ยกตัวอย่างเช่น เมนู หมูมะนาว พบว่าเนื้อหมูมีกลิ่นเหม็น ใบสะระแหน่ที่โรยหน้ามา ค่อนข้างเหี่ยว ไม่สด และเมนูกุ้งแช่น้ำปลา พบว่ากระเทียมที่โรยบนอาหารมีลักษณะเหี่ยว เหมือนใช้กระเทียมเก่า และเนื้อมะระที่ใส่รองจานก็ไม่สด เนื้อมะระมีสีเหลือง รวมถึงผักชนิดอื่นๆ ที่นำมาทำเป็นเครื่องเคียง เหมือนกับมีการใช้ผักเก่า เพราะไม่มีความสดเลย ซึ่งหากเทียบราคา กับคุณภาพอาหารแล้ว ผู้ร้องเห็นว่าไม่เหมาะสมกันอย่างมาก เป็นการคิดราคาที่ค่อนข้างแพงเกินไป อีกทั้งเมนูเครื่องดื่ม อย่างเช่น เบียร์ยี่ห้อต่างๆ มีการคิดราคาเฉลี่ย อยู่ที่ขวดละ 160 บาท(หนึ่งร้อยหกสิบบาทถ้วน) หรือแต่ละยี่ห้อมีราคาต่างกัน ประมาณ 10-20 บาท (สิบบาทถึงยี่สิบบาทถ้วน) และนอกจากนั้นแล้ว ทางร้านฯยังมีการคิดค่าบริการ เซอร์วิสชาร์จ (Service Charge) อีก 10 เปอร์เซ็นต์ ด้วย ซึ่งผู้ร้องเห็นว่าทางร้านฯ เอารัดเอาเปรียบผู้บริโภคจนเกินไป จึงประสงค์ให้หน่วยงานที่เกี่ยวข้อง เข้าไปดำเนินการตรวจสอบความสะอาด และคุณภาพอาหารของร้านอาหารฯดังกล่าว

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata